|  |  |  |  |
| --- | --- | --- | --- |
|  |  |  | **И.бр.404/2022** |

Извршителот **КАРОЛИНА ТАНЕВСКА** од **Прилеп** врз основа на барањето за спроведување на извршување од доверителот **КОМЕРЦИЈАЛНА БАНКА АД Скопје-Филијала Прилеп** со седиште на ул."Мице Козар" бр.1 Прилеп, засновано на извршната исправа Нотарски акт ОДУ бр.42/02 од 29.03.2002 година на Нотар Марија Ѓорѓиоска Прилеп, против должниците ЈТД МАРФИ КОМЕРЦ ПРИЛЕП со седиште на ул."Моша Пијаде" бр.257, Прилеп и ПЕЦО КИТАНОСКИ со живеалиште на ул."Моша Пијаде" бр.257, Прилеп за спроведување на извршување во вредност 3.963.521,00 денари на ден 11.01.2024 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА ПРВА продажба со усно јавно наддавање на недвижноста означена како:

ЛИСТ Б

|  |  |  |  |  |  |  |
| --- | --- | --- | --- | --- | --- | --- |
| Парцела | Дел | Викано место | Култура | Класа | м2 | Право |
| 9159 | 1 | М.ПИЈАДЕ | дм |  | 19 | сопственост |
| 9161 | 1 | М.ПИЈАДЕ | зпз 1 |  | 34 | сопственост |
| 9161 | 1 | М.ПИЈАДЕ | дм |  | 116 | сопственост |

ЛИСТ В

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Кп.бр. | Дел | Згр | Вл. | Кат | Бр. | Викано место | Намена | м2 | Право |
| 9161 | 1 | 1 | 1 | СУ |  | М.Пијаде | деловни простории | 26 | 831 |
| 9160 | 0 | 1 | 1 | ПР | 1 | М.Пијаде 275 | стан во семејна зграда | 61 | 831 |
| 9160 | 0 | 1 | 1 | СУ |  | М.Пијаде 275 | помошни простории | 11 | 831 |
| 9160 | 0 | 1 | 1 | СУ |  | М.Пијаде 275 | згради во останато стопанство | 32 | 831 |

Недвижниот имот е запишан во Имотен лист број 15455 за КО-Прилеп, при АКН-ОКН-Прилеп, со утврдено право на сопственост на име на заложниот должник Пецо Китаноски од Прилеп;

ЛИСТ Б

|  |  |  |  |  |  |  |
| --- | --- | --- | --- | --- | --- | --- |
| Парцела | Дел | Викано место | Култура | Класа | м2 | Право |
| 9160 |  | М.ПИЈАДЕ | зпз 1 |  | 95 | сосопственост |

Недвижниот имот е запишан во Имотен лист број 7596 за КО-Прилеп, при АКН-ОКН-Прилеп, со утврдено право на сосопственост на ½ (една половина) на име на должникот Пецо Китаноски од Прилеп;

Како и помошен објект со неутврдено право на сопственост застроен на Кп.бр. 9159/1 со повришна од 7 м2 согласно Геодетски елаборат за геодетски работи за посебни намени за постапување со бесправно изградени објекти, од овластен геодет бр.0801-305/4 од 10.08.2018 година на Друштво за премер на земјиште, проектирање и инженеринг Геонет ДОО Прилеп.

Продажбата ќе се одржи на ден 31.01.2024 година во 13,00 часот во просториите на Извршител Каролина Таневска Прилеп бул. ,,Гоце Делчев" бр.44 Прилеп.

Проценетата почетна вредност на недвижноста, утврдена со заклучок на извршителот И.бр.404/2022 од 19.10.2023 година, изнесува **3.797.706,00 денари**, под која недвижноста не може да се продаде на првото јавно наддавање.

Недвижноста е оптоварена со следните товари и службености: Договор за заложно право (Хипотека) ОДУ 37/2001 од 15.03.2001 година на Нотар Марија Ѓорѓиоска со заведена хипотека во корист на доверителот Пелагониска Банка АД Прилеп,Договор за заложно право (Хипотека) ОДУ 80/2001 од 05.06.2001 год. на Нотар Марија Ѓорѓиоска со заведена хипотека од прв ред во корист на доверителот Пелагониска Банка АД Прилеп, Анекс ОДУ.62/07 од 11.05.2007 година на Нотар Марија Ѓорѓиоска кон договор за залог ОДУ 42/02 од 29.03.2002 од Нотар Марија Ѓорѓиоска, Договор за хипотека ОДУ 42/02 од 29.03.2002 од Нотар Марија Ѓорѓиоска со прибележена хипотека од втор ред во корист на доверителот Комерцијална Банка АД Скопје, Анекс бр.2 кон договор за залог ОДУ бр.42/02 од 29.03.2002 год. од Нотар Марија Ѓорѓиоска заврен со ОДУ.бр.07/13 од 04.02.2013 од Нотар Марија Ѓорѓиоска во корист на доверителот Комерцијална Банка АД Скопје, Налог за извршување врз недвижност И.бр.404/2022 од 16.02.2022 година на Извршител Каролина Таневска Прилеп, Налог за извршување И.бр.1789/2021 од 16.02.2022 од Извршител Каролина Таневска, Налог за извршување кај пристапување кон извршување И.бр.2029/2021 од 16.02.2022 година на Извршител Каролина Таневска Прилеп.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижноста во износ од **379.771,00 денари.**

**Уплатата на паричните средства на име гаранција се врши на жиро сметката од извршителот со бр. 300020000592220 која се води кај Комерцијална Банка АД Скопје и даночен број мк5021020506542 најдоцна до 30.01.2024 година.**

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање НОВА МАКЕДОНИЈА и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.